title: 2012/341/ES: 2012 m. birželio 25 d. Tarybos sprendimas dėl Europos Sąjungos pozicijos EEE Jungtiniame komitete dėl EEE susitarimo XIII priedo (Transportas) pakeitimo

text:
28.6.2012

               LT

               Europos Sąjungos oficialusis leidinys

               L 168/1

         TARYBOS SPRENDIMAS
   2012 m. birželio 25 d.
   dėl Europos Sąjungos pozicijos EEE Jungtiniame komitete dėl EEE susitarimo XIII priedo (Transportas) pakeitimo
   (2012/341/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimo (2) (toliau – EEE susitarimas) XIII priedas buvo iš dalies pakeistas 2011 m. liepos 19 d. EEE jungtinio komiteto sprendimu Nr. 90/2011 (3), kuriuo į EEE susitarimą įtrauktas 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (4);

               (2)

               į Europos bendrijos ir Šveicarijos Konfederacijos susitarimą dėl oro transporto įtraukus Reglamentą (EB) Nr. 1008/2008, ta pati tvarka taip pat taikytina Sąjungai ir Šveicarijai – Šveicarijos ir Bendrijos oro vežėjams (5);

               (3)

               į Konvenciją, kuria įsteigta Europos laisvosios prekybos asociacija (Vaduco konvencija) (6), įtraukus Reglamentą (EB) Nr. 1008/2008, ta pati tvarka taikytina Šveicarijai ir EEE ELPA valstybėms – Šveicarijos ir EEE ELPA oro vežėjams;

               (4)

               EEE susitarimo XIII priedas turėtų būti iš dalies pakeistas, siekiant suteikti Šveicarijos oro vežėjams teisę teikti oro susisiekimo paslaugas iš Sąjungos valstybės narės į EEE ELPA valstybę ir iš EEE ELPA valstybės į ES valstybę narę;

               (5)

               Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjunga turi laikytis EEE jungtiniame komitete dėl pasiūlyto EEE susitarimo XIII priedo (Transportas) pakeitimo, grindžiama EEE jungtinio komiteto projekto sprendimu, pridedamu prie šio sprendimo.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2012 m. birželio 25 d.

            Tarybos vardu

            Pirmininkė

         C. ASHTON

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 262, 2011 10 6, p. 62.

      (4)  OL L 293, 2008 10 31, p. 3.

      (5)  2010 m. balandžio 7 d. Bendrijos ir Šveicarijos oro transporto jungtinio komiteto sprendimas Nr. 1/2010 (OL L 106, 2010 4 28, p. 20).

      (6)  2012 m. kovo 22 d. ELPA tarybos sprendimas Nr. 1/2012.

      PROJEKTAS
      EEE JUNGTINIO KOMITETO SPRENDIMAS Nr. …/2012
      … m. … … d.
      kuriuo iš dalies keičiamas EEE susitarimo XIII priedas (Transportas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į EEE susitarimo 98 straipsnį,
      kadangi:

                  (1)

                  EEE susitarimo XIII priedas buvo iš dalies pakeistas … m. … … d. EEE jungtinio komiteto sprendimu Nr. … (1).

                  (2)

                  EEE susitarimo XIII priedas buvo iš dalies pakeistas 2011 m. liepos 19 d. EEE jungtinio komiteto sprendimu Nr. 90/2011 (2), kuriuo į EEE susitarimą įtraukiamas 2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (3);

                  (3)

                  Susitariančiosios Šalys siekia užtikrinti, kad EEE ELPA oro vežėjai turėtų teisę teikti oro susisekimo paslaugas iš Sąjungos valstybių narių į Šveicariją ir iš Šveicarijos į Sąjungos valstybes nares;

                  (4)

                  Susitariančiosios Šalys siekia užtikrinti, kad Bendrijos oro vežėjai turėtų teisę teikti oro susisekimo paslaugas iš EEE ELPA valstybės į Šveicariją ir iš Šveicarijos į EEE ELPA valstybę;

                  (5)

                  dėl to EEE jungtinis komitetas, atsižvelgdamas į abipusiškumo sąlygą, turi suteikti Šveicarijos oro vežėjams teisę teikti oro susisiekimo paslaugas iš Sąjungos valstybių narių į EEE ELPA valstybę ir iš EEE ELPA valstybės į Sąjungos valstybes nares;

                  (6)

                  todėl EEE susitarimo XIII priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priedo 64a punktas (Europos Parlamento ir Tarybos reglamentas (EB) Nr. 1008/2008) iš dalies keičiamas taip:

                  1.

                  Esama b adaptacija pažymima kaip c adaptacija.

                  2.

                  Po a adaptacijos įterpiama ši adaptacija:

                              „b)

                              15 straipsnis papildomas šia dalimi:
                              „6.   Šveicarijos oro vežėjai turi teisę tokiomis pačiomis sąlygomis kaip Bendrijos ir EEE ELPA oro vežėjai teikti oro susisiekimo paslaugas iš Europos Sąjungos valstybių narių į EEE ELPA valstybę ir iš EEE ELPA valstybės į Europos Sąjungos valstybes nares. Tai daroma su sąlyga, kad Bendrija ir Šveicarija suteiks EEE ELPA oro vežėjams teisę teikti oro susisiekimo paslaugas iš Europos Sąjungos valstybės narės į Šveicariją ir iš Šveicarijos į Bendrijos valstybę narę ir kad Šveicarija ir EEE ELPA valstybės suteiks Bendrijos oro vežėjams teisę teikti oro susisiekimo paslaugas iš Šveicarijos į EEE ELPA valstybę ir iš EEE ELPA valstybės į Šveicariją.
                              Ši tvarka turi viršenybę visų apribojimų, nustatytų esamais ir Bendriją, ir EEE ELPA valstybes susaistančiais dvišaliais arba daugiašaliais susitarimais, atžvilgiu.““

            2 straipsnis
      Sprendimas įsigalioja …, jei EEE jungtiniam komitetui pateikti visi pranešimai pagal EEE susitarimo 103 straipsnio 1 dalį (4) arba ES ir Šveicarijos susitarimo, kuriuo EEE ELPA oro vežėjams suteikiama teisė teikti oro susisiekimo paslaugas iš Europos Sąjungos valstybių narių į Šveicariją ir iš Šveicarijos į Europos Sąjungos valstybes nares, įsigaliojimo dieną, arba EEE ELPA valstybių ir Šveicarijos susitarimo, kuriuo Bendrijos oro vežėjams suteikiama teisė teikti oro susisiekimo paslaugas iš Šveicarijos į EEE ELPA valstybes ir iš EEE ELPA valstybių į Šveicariją, iš šių datų pasirenkama vėlesnė.
      3 straipsnis
      EEE jungtinio komiteto pirmininkas praneša Šveicarijai apie šio sprendimo priėmimą ir, jeigu buvo gauta, apie EEE jungtinio komiteto gautą paskutinį pranešimą pagal EEE susitarimo 103 straipsnio 1 dalį.
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto

               Pirmininkas

               EEE jungtinio komiteto sekretoriai

         (1)  O L L …

         (2)  OL L 262, 2011 10 6, p. 62.

         (3)  OL L 293, 2008 10 31, p. 3.

         (4)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2013/423/ES: 2013 m. rugpjūčio 2 d. Komisijos sprendimas, kuriuo priimamas pasiūlytas įsipareigojimas, susijęs su antidempingo tyrimu dėl importuojamų Kinijos Liaudies Respublikos kilmės arba iš jos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų ir plokštelių)

text:
3.8.2013

               LT

               Europos Sąjungos oficialusis leidinys

               L 209/26

         KOMISIJOS SPRENDIMAS
   2013 m. rugpjūčio 2 d.
   kuriuo priimamas pasiūlytas įsipareigojimas, susijęs su antidempingo tyrimu dėl importuojamų Kinijos Liaudies Respublikos kilmės arba iš jos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų ir plokštelių)
   (2013/423/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 7, 8 ir 9 straipsnius,
   pasikonsultavusi su Patariamuoju komitetu,
   kadangi:
   A.   PROCEDŪRA

               (1)

               Reglamentu (ES) Nr. 513/2013 (2) Komisija nustatė laikinąjį antidempingo muitą į Sąjungą importuojamiems Kinijos Liaudies Respublikos (KLR) kilmės arba iš jos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams ir plokštelėms).

         B.   ĮSIPAREIGOJIMAS

   1.   Įsipareigojimo pasiūlymas

               (2)

               Po to, kai buvo priimtos laikinosios antidempingo priemonės, bendradarbiaujančių eksportuojančių gamintojų grupė, įskaitant su jais susijusias bendroves KLR ir Europos Sąjungoje, kartu su Kinijos įrenginių ir elektronikos gaminių importo ir eksporto prekybos rūmais (toliau – CCCME) pasiūlė bendrą įsipareigojimą dėl kainos, kaip nustatyta pagrindinio reglamento 8 straipsnio 1 dalyje. Kinijos valdžios institucijos taip pat parėmė šį įsipareigojimo pasiūlymą.

         2.   Įsipareigojimo pasiūlymo įvertinimas

               (3)

               Įsipareigojimo pasiūlymas buvo įvertintas atsižvelgiant į pasikeitusias aplinkybes rinkoje nuo įsipareigojimo pasiūlymo pateikimo momento ir tyrimo, kurį atlikus nustatytos laikinosios priemonės, laikotarpio. Pastebėti pokyčiai susiję ir su kainų lygio, ir su vartojimo Sąjungos rinkoje sumažėjimu ir yra siejami su keliais veiksniais, nustatytais ir išanalizuotais per tyrimą, kurį atlikus nustatytos laikinosios priemonės.

               (4)

               Į kainų lygio pokyčius įsipareigojime kartais gali būti atsižvelgiama taikant indeksavimo metodą, kai minimalios importo kainos siejamos su žaliavų kainomis, nurodytomis pripažintuose ir viešai prieinamuose šaltiniuose. Tačiau šiuo atveju nebuvo įmanoma nustatyti tokio žaliavų kainų ir galutinių gaminių ryšio, kuris leistų taikyti patikimą indeksavimo metodą. Norint atsižvelgti į nustatytą kainų lygio pokytį, reikėjo sukurti alternatyvų metodą, ir palyginimui buvo naudojamasi reprezentatyviomis ir viešai prieinamomis duomenų bazėmis („Bloomberg“ (3) ir „pvXchange“ (4)), kurių specializacija yra nagrinėjamas sektorius.

               (5)

               Siekdami užtikrinti realų įsipareigojimo įgyvendinimą, Kinijos eksportuotojai pateikė bendrą įsipareigojimo pasiūlymą su viena minimalia fotovoltinių modulių importo kaina ir po vieną minimalią kiekvienos jų pagrindinės sudėtinės dalies (t. y. elementų ir plokštelių) kainą.

               (6)

               Be to, siekdami sumažinti eksporto nukreipimo per šias bendroves riziką ir pasiekti, kad dalyvaujančių eksportuotojų skaičiaus kontrolė būtų įmanoma ir realiai įgyvendinama, Kinijos eksportuotojai pasiūlė užtikrinti, kad importo pagal įsipareigojimą metinė apimtis apytikriai atitiktų jų dabartinius rezultatus rinkoje.

               (7)

               Eksportuotojai pasiūlė įsipareigojimą dėl kainos. Siekdama įvertinti, ar šiuo įsipareigojimu dėl kainos pašalinamas žalingas dempingo poveikis, Komisija, be kita ko, išanalizavo dabartines eksporto kainas ir laikinojo muito dydį. Nuspręsta, kad įsipareigojimu dėl kainos žalingas dempingo poveikis pašalinamas.

               (8)

               Todėl žalingas dempingo poveikis pašalinamas įsipareigojimu dėl kainos, taikomu neviršijant atitinkamo metinio importo lygio, ir papildomai ad valorem laikinuoju muitu, taikomu šį metinį lygį viršijančiam importui, kaip nurodyta 6 konstatuojamojoje dalyje.

               (9)

               CCCME taip pat reguliariai ir išsamiai informuos Komisiją apie bendrovių, teikiančių bendrą įsipareigojimo pasiūlymą, pardavimą Sąjungai, kad Komisija galėtų veiksmingai stebėti, kaip laikomasi įsipareigojimo. Atsižvelgdama į aktyvų CCCME vaidmenį, Kinijos valdžios institucijų suteiktą paramą ir metinio lygio pavidalo apsauginę nuostatą, nurodytą 6 konstatuojamojoje dalyje, Komisija mano, kad pavojus, jog nuostatos bus apeinamos, yra mažesnis nei būtinybė užtikrinti tiekimo Sąjungos rinkai saugumą.

         C.   ŠALIŲ PASTABOS IR ĮSIPAREIGOJIMO PRIĖMIMAS

   1.   Šalių pastabos

               (10)

               Suinteresuotoms šalims buvo sudaryta galimybė susipažinti su įsipareigojimo pasiūlymu. Kol kas negauta jokių pastabų prieš jo priėmimą.

               (11)

               Atsižvelgiant į tai, kas pirmiau išdėstyta, eksportuojančių gamintojų pasiūlytas įsipareigojimas yra priimtinas. Susijusioms įmonėms ir CCCME buvo pranešta apie pagrindinius faktus, aplinkybes ir prievoles, kurių pagrindu priimamas įsipareigojimas.

               (12)

               Be to, siekiant, kad Komisija galėtų veiksmingai stebėti įsipareigojimo laikymąsi, kai atitinkamai muitinei bus pateikiamas prašymas išleisti prekes į laisvą apyvartą, nuo antidempingo muito bus atleidžiama, jeigu

                           a)

                           šio sprendimo priede išvardyta bendrovė pateikia prekybinę sąskaitą faktūrą ir CCCME išduotą sertifikatą, kuriame yra bent Reglamento (ES) Nr. 513/2013 atitinkamai II ir III prieduose išvardyti elementai;

                           b)

                           importuojamas prekes pagamino, vežė arba sąskaitas faktūras už jas pateikė tiesiogiai šio sprendimo priede išvardytos bendrovės su jomis susijusioms bendrovėms Sąjungoje, veikiančioms kaip importuotojas ir atliekančioms prekių išleidimo į laisvą apyvartą Sąjungoje procedūras, kaip nurodyta šio sprendimo priede, arba pirmam nepriklausomam klientui, veikiančiam kaip importuotojas ir atliekančiam prekių išleidimo į laisvą apyvartą Sąjungoje procedūras;

                           c)

                           deklaruotos ir muitinei pateiktos prekės tiksliai atitinka prekybinės sąskaitos faktūros aprašymą.

               (13)

               Kai tokia sąskaita faktūra ir sertifikatas nepateikiami arba kai jie neatitinka muitinei pateikto gaminio arba kai pateikiama prekybinė sąskaita faktūra, kurioje yra bent Reglamento (ES) Nr. 513/2013 IV priede išvardyti elementai, taikoma atitinkama antidempingo muito norma.

               (14)

               Jeigu pagal pagrindinio reglamento 8 straipsnio 9 dalį Komisija dėl padaryto pažeidimo atsisako priimto įsipareigojimo, nurodydama konkrečius sandorius ir atitinkamas įsipareigojimo sąskaitas faktūras paskelbdama negaliojančiomis, skola muitinei nustatoma tada, kai priimama šių sandorių deklaracija dėl išleidimo į laisvą apyvartą.

               (15)

               Importuotojai turėtų žinoti, kad skola muitinei, kaip įprasta prekybos rizika, gali būti nustatyta tada, kai priimama deklaracija dėl išleidimo į laisvą apyvartą, kaip išdėstyta 12 ir 13 konstatuojamosiose dalyse, net jeigu Komisija priima gamintojo, iš kurio tiesiogiai ar netiesiogiai buvo perkama, įsipareigojimą.

               (16)

               Pagal pagrindinio reglamento 14 straipsnio 7 dalį muitinė turėtų nedelsdama pranešti Komisijai, jei nustatomi įsipareigojimo pažeidimo požymiai.

               (17)

               Jeigu įsipareigojimas pažeidžiamas arba atšaukiamas, arba jeigu Komisija atšaukia priimtą įsipareigojimą, laikantis pagrindinio reglamento 7 straipsnio nustatytas laikinasis antidempingo muitas yra savaime taikomas pagal pagrindinio reglamento 8 straipsnio 9 dalį,

         PRIĖMĖ ŠĮ SPRENDIMĄ:
   1 straipsnis
   Įsipareigojimas, pateiktas šio sprendimo priede išvardytų eksportuojančių gamintojų kartu su Kinijos įrenginių ir elektronikos gaminių importo ir eksporto prekybos rūmais (CCCME) dėl antidempingo tyrimo, susijusio su importuojamų Kinijos Liaudies Respublikos kilmės arba iš jos siunčiamų fotovoltinių modulių iš kristalinio silicio ir jų pagrindinių sudėtinių dalių (t. y. elementų ir plokštelių), yra priimamas.
   2 straipsnis
   Šis sprendimas įsigalioja 2013 m. rugpjūčio 6 d.

      Priimta Briuselyje 2013 m. rugpjūčio 2 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL L 152, 2013 6 5, p. 5.

      (3)  Mokama informacija, prieinama tik „Bloomberg Professional Service“ prenumeratoriams.

      (4)  http://www.pvxchange.com/

      PRIEDAS
      Bendrovių sąrašas:

                  Bendrovės pavadinimas

                  Papildomas TARIC kodas

                  Jiangsu Aide Solar Energy Technology Co. Ltd

                  B798

                  Anji DaSol Solar Energy Science & Technology Co., Ltd

                  B802

                  Anhui Schutten Solar Energy Co. Ltd
                  Quanjiao Jingkun Trade Co., Ltd.

                  B801

                  Xi’an SunOasis (Prime) Company Limited
                  TBEA SOLAR CO. LTD
                  XINJIANG SANG’O SOLAR EQUIPMENT

                  B804

                  CSI Solar Power (China) Inc.
                  Canadian Solar Manufacturing (Changshu) Inc.
                  Canadian Solar Manufacturing (Luoyang) Inc.
                  CSI Cells Co., Ltd

                  B805

                  Changzhou NESL Solartech Co., Ltd

                  B806

                  Changzhou Trina Solar Energy Co., Ltd.
                  Trina Solar (Changzhou) Science & Technology Co. Ltd
                  Changzhou Youze Technology Co., Ltd

                  B791

                  CHINALAND SOLAR ENERGY CO. LTD

                  B808

                  ChangZhou EGing Photovoltaic Technology Co. Ltd

                  B811

                  CIXI CITY RIXING ELECTRONICS CO. LTD.
                  ANHUI RINENG ZHONGTIAN SEMICONDUCTOR DEVELOPMENT CO. LTD.
                  HUOSHAN KEBO ENERGY & TECHNOLOGY CO. LTD.

                  B812

                  CNPV Dongying Solar Power Co., Ltd

                  B813

                  China Sunergy (Nanjing) Co., Ltd
                  CEEG Nanjing Renewable Energy Co., Ltd
                  CEEG (Shanghai) Solar Science Technology Co., Ltd
                  China Sunergy (Yangzhou) Co. Ltd.
                  China Sunergy (Shanghai) Co. Ltd.

                  B809

                  Chint Solar (Zhejiang) Co., Ltd.

                  B810

                  Delsolar (Wujiang) Ltd

                  B792

                  Dongfang Electric (Yixing) MAGI Solar Power Technology Co., Ltd

                  B816

                  ERA Solar Co., Ltd

                  B818

                  ET Solar Industry Limited
                  ET Energy Co.,Ltd

                  B819

                  GD Solar Co. Ltd

                  B820

                  Konca Solar Cell Co., Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
                  GCL Solar System (Suzhou) Limited

                  B850

                  Guodian Jintech Solar Energy Co. Ltd.

                  B822

                  Hangzhou Bluesun Solar Energy Technology Co., Ltd

                  B824

                  Hangzhou Zhejiang University Sunny Energy Science and Technology Co., Ltd
                  Zhejiang Jinbest Energy Science and Technology Co., Ltd

                  B825

                  Hanwha SolarOne (Qidong) Co., Ltd

                  B826

                  Hengdian Group DMEGC Magnetics Co., Ltd

                  B827

                  HENGJI PV-TECH ENERGY CO.,LTD.

                  B828

                  Jiangsu Green Power PV Co., Ltd

                  B831

                  Jiangsu Hosun Solar Power Co., Ltd

                  B832

                  Jiangsu Jiasheng Photovoltaic Technology Co., Ltd

                  B833

                  Jiangsu Runda PV Co., Ltd

                  B834

                  Jiangsu Sainty Photovoltaic Systems Co., Ltd

                  B835

                  Jiangsu Sainty Machinery Imp. And Exp. Corp.,Ltd.

                  B835

                  Jiangsu Seraphim Solar System Co., Ltd

                  B836

                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd

                  B837

                  Jiangsu Sinski PV Co., Ltd

                  B838

                  Jiangsu Sunlink PV Technology Co., Ltd

                  B839

                  Jiangsu Zhongchao Solar Technology Co., Ltd

                  B840

                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd

                  B793

                  Jiangyin Hareon Power Co., Ltd
                  Hareon Solar Technology Co. Ltd
                  Taicang Hareon Solar Energy Co. Ltd

                  B842

                  Jiangyin Shine Science and Technology Co., Ltd

                  B843

                  JingAo Solar Co.Ltd.
                  Shanghai JA Solar Technology Co. Ltd.
                  JA Solar Technology Yangzhou Co. Ltd.
                  Hefei JA Solar Technology Co. Ltd.
                  Shanghai JA Solar PV Technology Co. Ltd.

                  B794

                  Jinko Solar Co., Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD

                  B845

                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd

                  B795

                  Juli New Energy Co., Ltd

                  B846

                  Jumao Photonic (Xiamen) Co., Ltd

                  B847

                  Kinve Solar Power Co.Ltd (Maanshan)

                  B849

                  Lightway Green New Energy Co., Ltd
                  Lightway Green New Energy(Zhuozhou) Co. Ltd

                  B851

                  MOTECH (SUZHOU) RENEWABLE ENERGY CO.,LTD

                  B852

                  NICE SUN PV CO. LTD
                  LEVO SOLAR TECHNOLOGY CO. LTD

                  B854

                  Ningbo Huashun Solar Energy Technology Co.,Ltd

                  B856

                  Ningbo Jinshi Solar Electrical Science & Technology Co., Ltd

                  B857

                  Ningbo Komaes Solar Technology Co., Ltd

                  B858

                  Ningbo Osda Solar Co., Ltd

                  B859

                  Ningbo Qixin Solar Electrical Appliance Co.Ltd

                  B860

                  Ningbo Sunbe Electric Ind Co., Ltd

                  B862

                  Ningbo Ulica Solar Science & Technology Co.,Ltd.

                  B863

                  Perlight Solar Co., Ltd

                  B865

                  Phono Solar Technology Co., Ltd
                  Sumec Hardware & Tools Co. Ltd

                  B866

                  RISEN ENERGY CO. LTD

                  B868

                  SHANDONG LINUO PHOTOVOLTAIC HI-TECH CO. LTD

                  B869

                  SHANGHAI ALEX SOLAR ENERGY Science & TECHNOLOGY CO. LTD

                  B870

                  SHANGHAI ALEX NEW ENERGY CO. LTD

                  B870

                  Shanghai BYD Co., Ltd
                  BYD(Shangluo)Industrial Co.Ltd

                  B871

                  Shanghai Chaori Solar Energy Science & Technology Co., Ltd
                  Shanghai Chaori International Trading Co., Ltd

                  B872

                  SHANGHAI SHANGHONG ENERGY TECHNOLOGY CO. LTD

                  B874

                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd

                  B875

                  Shenzhen Sacred Industry Co.Ltd

                  B878

                  Shenzhen Topray Solar Co., Ltd
                  Shanxi Topray Solar Co. Ltd
                  Leshan Topray Cell Co. Ltd

                  B880

                  Sopray Energy Co., Ltd
                  Shanghai Sopray New Energy Co. Ltd

                  B881

                  SUN EARTH SOLAR POWER CO. LTD.
                  NINGBO SUN EARTH SOLAR POWER CO. LTD.
                  Ningbo Sun Earth Solar Energy Co. Ltd.

                  B882

                  SUZHOU SHENGLONG PV-TECH CO. LTD

                  B883

                  Wenzhou Jingri Electrical and Mechanical Co. Ltd

                  B886

                  Wuhu Zhongfu PV Co., Ltd

                  B889

                  Wuxi Saijing Solar Co. Ltd.

                  B890

                  Wuxi Shangpin Solar Energy Science and Technology Co..Ltd

                  B891

                  Wuxi Solar Innova PV Co., Ltd

                  B892

                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd

                  B796

                  Wuxi Taichang Electronic Co., Ltd
                  Wuxi Machinery & Equipment Import & Export Co., Ltd.
                  Wuxi Taichen Machinery & Equipment Co., Ltd.

                  B893

                  Xi’an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation

                  B896

                  Shanghai Huanghe Fengjia Photovoltaic Technology Co. Ltd

                  B896

                  Xi’an LONGi Silicon Materials Corp.
                  Wuxi LONGi Silicon Materials Co., Ltd.

                  B897

                  Years Solar Co., Ltd

                  B898

                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd

                  B797

                  Yuhuan BLD Solar Technology Co. Ltd
                  Zhejiang BLD Solar Technology Co. Ltd

                  B899

                  Yuhuan Sinosola Science & Technology Co.Ltd

                  B900

                  Zhangjiagang City SEG PV Co. Ltd

                  B902

                  Zhejiang Fengsheng Electrical Co. Ltd

                  B903

                  Zhejiang Global Photovoltaic Technology Co. Ltd

                  B904

                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd

                  B906

                  Zhejiang Kingdom Solar Energy Technic Co. Ltd

                  B907

                  Zhejiang Shuqimeng Photovoltaic Technology Co. Ltd

                  B911

                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd

                  B914

                  Zhejiang Trunsun Solar Co. Ltd
                  Zhejiang Beyondsun PV Co. Ltd

                  B917

                  Zhejiang Xiongtai Photovoltaic Technology Co. Ltd

                  B919

                  ZHEJIANG YUANZHONG SOLAR CO. LTD

                  B920

                  RENESOLA ZHEJIANG LTD
                  RENESOLA JIANGSU LTD

                  B921

                  Zhongli Talesun Solar Co. Ltd

                  B922

                  ZNSHINE PV-TECH CO. LTD

                  B923


title: 2008/892/EB: 2008 m. spalio 28 d. Europos centrinio banko sprendimas dėl Europos centrinio banko privalomųjų atsargų reikalavimo taikymo pereinamojo laikotarpio nuostatų įvedus eurą Slovakijoje (ECB/2008/14)

text:
29.11.2008

               LT

               Europos Sąjungos oficialusis leidinys

               L 319/73

      EUROPOS CENTRINIO BANKO SPRENDIMAS

   2008 m. spalio 28 d.
   dėl Europos centrinio banko privalomųjų atsargų reikalavimo taikymo pereinamojo laikotarpio nuostatų įvedus eurą Slovakijoje
   (ECB/2008/14)
   (2008/892/EB)
   EUROPOS CENTRINIO BANKO VYKDOMOJI VALDYBA,
   atsižvelgdama į Europos centrinių bankų sistemos ir Europos centrinio banko statutą (toliau – ECBS statutas), ypač į jo 19 straipsnio 1 dalį ir 47 straipsnio 2 dalies pirmą įtrauką,
   atsižvelgdama į 1998 m. lapkričio 23 d. Tarybos reglamentą (EB) Nr. 2531/98 dėl Europos centrinio banko privalomųjų atsargų reikalavimo taikymo (1),
   atsižvelgdama į 2003 m. rugsėjo 12 d. Europos centrinio banko reglamentą (EB) Nr. 1745/2003 dėl privalomųjų atsargų reikalavimo taikymo (ECB/2003/9) (2),
   atsižvelgdama į 1998 m. lapkričio 23 d. Tarybos reglamentą (EB) Nr. 2532/98 dėl Europos centrinio banko teisių taikyti sankcijas (3),
   atsižvelgdama į 1998 m. lapkričio 23 d. Tarybos reglamentą (EB) Nr. 2533/98 dėl Europos centrinio banko renkamos statistinės informacijos (4), ypač į jo 5 straipsnio 1 dalį ir 6 straipsnio 4 dalį,
   atsižvelgdama į 2001 m. lapkričio 22 d. Europos centrinio banko reglamentą (EB) Nr. 2423/2001 dėl pinigų finansinių institucijų sektoriaus konsoliduoto balanso (ECB/2001/13) (5),
   kadangi:

               (1)

               2009 m. sausio 1 d. Slovakijos vykdomas euro įvedimas reiškia, kad Slovakijoje esančioms kredito įstaigoms ir jų filialams nuo tos dienos taikomi privalomųjų atsargų reikalavimai.

               (2)

               Siekiant integruoti šiuos subjektus į Eurosistemos privalomųjų atsargų sistemą reikia priimti pereinamojo laikotarpio nuostatas, kad būtų užtikrinta sklandi integracija, nesudarant neproporcingos naštos dalyvaujančiose valstybėse narėse, įskaitant ir Slovakiją, esančioms kredito įstaigoms.

               (3)

               ECBS statuto 5 straipsnis kartu su Europos bendrijos steigimo sutarties 10 straipsniu įpareigoja valstybes nares nacionaliniu lygiu parengti ir įgyvendinti visas atitinkamas priemones, kad būtų renkama statistinė informacija, reikalinga ECB statistinės atskaitomybės reikalavimams vykdyti, ir užtikrintas savalaikis pasirengimas statistikos srityje euro įsivedimui,

         NUSPRENDĖ:
   1 straipsnis
   Apibrėžtys
   Šiame sprendime terminai „įstaiga“, „privalomųjų atsargų reikalavimas“, „laikymo laikotarpis“, „atsargų bazė“ ir „dalyvaujanti valstybė narė“ turi tokią pačią reikšmę kaip Reglamente (EB) Nr. 1745/2003 (ECB/2003/9).
   2 straipsnis
   Pereinamojo laikotarpio nuostatos Slovakijoje esančioms įstaigoms
   1.   Nukrypstant nuo Reglamento (EB) Nr. 1745/2003 (ECB/2003/9) 7 straipsnio, pereinamasis laikymo laikotarpis Slovakijoje esančioms įstaigoms trunka nuo 2009 m. sausio 1 d. iki 2009 m. sausio 20 d.
   2.   Kiekvienos Slovakijoje esančios įstaigos atsargų bazė pereinamuoju laikymo laikotarpiu nustatoma pagal jos 2008 m. spalio 31 d. balanso dalis. Slovakijoje esančios įstaigos pateikia Národná banka Slovenska ataskaitą apie savo atsargų bazę vadovaudamosi ECB pinigų ir bankų statistikos atskaitomybės sistema, nustatyta Reglamente (EB) Nr. 2423/2001 (ECB/2001/13). Slovakijoje esančios įstaigos, kurios naudojasi Reglamento (EB) Nr. 2423/2001 (ECB/2001/13) 2 straipsnio 2 dalyje numatyta leidžiančia nukrypti nuostata, pereinamajam laikymo laikotarpiui atsargų bazę skaičiuoja pagal savo 2008 m. rugsėjo 30 d. balansą.
   3.   Pereinamuoju laikymo laikotarpiu tokios įstaigos privalomąsias atsargas skaičiuoja arba Slovakijoje esanti įstaiga, arba Národná banka Slovenska. Privalomąsias atsargas skaičiuojanti šalis pateikia savo apskaičiavimą kitai šaliai, suteikdama pastarajai pakankamai laiko jį patikrinti ir pateikti patikslinimus. Abi šalys patvirtina apskaičiuotas privalomąsias atsargas, įskaitant visus jų patikslinimus, jei jų yra, ne vėliau kaip 2008 m. gruodžio 9 d. Jei šalis, kuriai buvo pranešta, nepatvirtina privalomųjų atsargų sumos iki 2008 m. gruodžio 9 d., laikoma, kad buvo pripažinta, jog apskaičiuota suma taikoma pereinamajam laikymo laikotarpiui.
   4.   3 straipsnio 2–4 dalių nuostatos mutatis mutandis taikomos Slovakijoje esančioms įstaigoms: savo pradiniais laikymo laikotarpiais šios įstaigos gali išskaityti iš savo atsargų bazių visus Slovakijoje esančioms įstaigoms turimus įsipareigojimus, nors tuo metu, kai skaičiuojamos privalomosios atsargos, tokių įstaigų nėra Reglamento (EB) Nr. 1745/2003 (ECB/2003/9) 2 straipsnio 3 dalyje minimame įstaigų, kurioms taikomi privalomųjų atsargų reikalavimai, sąraše.
   3 straipsnis
   Pereinamojo laikotarpio nuostatos įstaigoms, esančioms kitose dalyvaujančiose valstybėse narėse
   1.   Pereinamojo laikymo laikotarpio taikymas Slovakijoje esančioms įstaigoms nedaro poveikio laikymo laikotarpiui, pagal Reglamento (EB) Nr. 1745/2003 (ECB/2003/9) 7 straipsnį taikomam kitose dalyvaujančiose valstybėse narėse esančioms įstaigoms.
   2.   Kitose dalyvaujančiose valstybėse narėse esančios įstaigos gali nuspręsti laikymo laikotarpiais nuo 2008 m. gruodžio 10 d. iki 2009 m. sausio 20 d. ir nuo 2009 m. sausio 21 d. iki vasario 10 d. išskaityti iš savo atsargų bazės visus Slovakijoje esančioms įstaigoms turimus įsipareigojimus, net jei tuo metu, kai skaičiuojamos privalomosios atsargos, tokių įstaigų nėra Reglamento (EB) Nr. 1745/2003 (ECB/2003/9) 2 straipsnio 3 dalyje minimame įstaigų, kurioms taikomi privalomųjų atsargų reikalavimai, sąraše.
   3.   Kitose dalyvaujančiose valstybėse narėse esančios įstaigos, kurios pageidauja išskaityti Slovakijoje esančioms įstaigoms turimus įsipareigojimus, laikymo laikotarpiais nuo 2008 m. gruodžio 10 d. iki 2009 m. sausio 20 d. ir nuo 2009 m. sausio 21 d. iki vasario 10 d. skaičiuoja savo privalomąsias atsargas atitinkamai pagal savo 2008 m. spalio 31 d. ir lapkričio 30 d. balansą ir pagal Reglamento (EB) Nr. 2423/2001 (ECB/2001/13) I priedo 1 lentelės 5 išnašą pateikia lentelę, parodydamos Slovakijoje esančias įstaigas kaip tokias, kurioms jau taikoma ECB privalomųjų atsargų sistema.
   Tai nepažeidžia įstaigų pareigos pateikti atitinkamų laikotarpių statistinę informaciją pagal Reglamento (EB) Nr. 2423/2001 (ECB/2001/13) I priedo 1 lentelę, vis dar parodant Slovakijoje esančias įstaigas kaip bankus, esančius „Kitose šalyse“.
   Lentelės pateikiamos Reglamente (EB) Nr. 2423/2001 (ECB/2001/13) nustatytu laiku ir tvarka.
   4.   Laikymo laikotarpiais, prasidedančiais 2008 m. gruodžio mėn., 2009 m. sausio mėn. ir vasario mėn., kitose dalyvaujančiose valstybėse narėse esančios įstaigos, besinaudojančios Reglamento (EB) Nr. 2423/2001 (ECB/2001/13) 2 straipsnio 2 dalyje numatyta leidžiančia nukrypti nuostata, ir pageidaujančios išskaityti Slovakijoje esančioms įstaigoms turimus įsipareigojimus, savo privalomąsias atsargas skaičiuoja pagal savo 2008 m. rugsėjo 30 d. balansą ir pateikia lentelę pagal Reglamento (EB) Nr. 2423/2001 (ECB/2001/13) I priedo 1 lentelės 5 išnašą, parodydamos Slovakijoje esančias įstaigas kaip tokias, kurioms jau taikoma ECB privalomųjų atsargų sistema.
   Tai nepažeidžia įstaigų pareigos pateikti atitinkamų laikotarpių statistinę informaciją pagal Reglamento (EB) Nr. 2423/2001 (ECB/2001/13) I priedo 1 lentelę, vis dar parodant Slovakijoje esančias įstaigas kaip bankus, esančius „Kitose šalyse“.
   Lentelės pateikiamos Reglamente (EB) Nr. 2423/2001 (ECB/2001/13) nustatytu laiku ir tvarka.
   4 straipsnis
   Įsigaliojimas ir taikymas
   1.   Šis sprendimas skirtas Národná banka Slovenska, Slovakijoje esančioms įstaigoms ir kitose dalyvaujančiose valstybėse narėse esančioms įstaigoms.
   2.   Šis sprendimas įsigalioja 2008 m. lapkričio 1 d.
   3.   Jeigu šiame sprendime nėra specialiųjų nuostatų, taikomos reglamentų (EB) Nr. 1745/2003 (ECB/2003/9) ir (EB) Nr. 2423/2001 (ECB/2001/13) nuostatos.

      Priimta Frankfurte prie Maino, 2008 m. spalio 28 d.

            ECB pirmininkas

         Jean-Claude TRICHET

      (1)  OL L 318, 1998 11 27, p. 1.

      (2)  OL L 250, 2003 10 2, p. 10.

      (3)  OL L 318, 1998 11 27, p. 4.

      (4)  OL L 318, 1998 11 27, p. 8.

      (5)  OL L 333, 2001 12 17, p. 1.


title: 2006/768/EB: 2006 m. lapkričio 7 d. Tarybos sprendimas, iš dalies keičiantis Sprendimą 2003/583/EB dėl Europos investicijų banko gautų lėšų vykdyti operacijoms Kongo Demokratinėje Respublikoje pagal antrąjį, trečiąjį, ketvirtąjį, penktąjį ir šeštąjį EPF perskirstymo

text:
11.11.2006

               LT

               Europos Sąjungos oficialusis leidinys

               L 312/45

      TARYBOS SPRENDIMAS

   2006 m. lapkričio 7 d.
   iš dalies keičiantis Sprendimą 2003/583/EB dėl Europos investicijų banko gautų lėšų vykdyti operacijoms Kongo Demokratinėje Respublikoje pagal antrąjį, trečiąjį, ketvirtąjį, penktąjį ir šeštąjį EPF perskirstymo
   (2006/768/EB)
   EUROPOS SAJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno valstybių grupės ir Europos bendrijos bei jos valstybių narių partnerystės susitarimą (1),
   atsižvelgdama į 2000 m. rugsėjo 12 d. Taryboje posėdžiavusių valstybių narių vyriausybių atstovų vidaus susitarimą dėl Bendrijos pagalbos finansavimo ir administravimo vadovaujantis Afrikos, Karibų jūros bei Ramiojo vandenyno valstybių ir Europos bendrijos bei jos valstybių narių partnerystės susitarimo, pasirašyto 2000 m. birželio 23 d. Kotonu (Benine), finansiniu protokolu ir dėl finansinės paramos teikimo užjūrio šalims bei teritorijoms, kurioms taikoma EB sutarties ketvirtoji dalis (2), ypač į jo 8 straipsnio 2 dalį,
   atsižvelgdama į Komisijos pasiūlymą, parengtą pritarus Europos investicijų bankui (EIB),
   kadangi:

               (1)

               Tarybos sprendime 2003/583/EB (3) nurodyta, kad visa papildomai skirtų lėšų suma galima disponuoti ketverius metus, skaičiuojant nuo sąskaitos atidarymo.

               (2)

               2005 m. gegužės 30 d. Taryboje posėdžiavusių valstybių narių vyriausybių atstovų sprendime 2005/446/EB (4) nustatyta, kad galutinė data, nuo kurios nebevykdomas įsipareigojimas teikti lėšas iš devintojo Europos plėtros fondo (EPF), yra 2007 m. gruodžio 31 d.

               (3)

               Atsižvelgiant į tai, kad dėl vėlavimo pasirengti rinkimų procesui užsitęsė Kongo Demokratinės Respublikos pereinamasis laikotarpis, būtina pratęsti galutinę įsipareigojimo dėl papildomų lėšų, apie kurias kalbama Sprendime 2003/583/EB, skyrimo datą.

               (4)

               Todėl Sprendime 2003/583/EB numatyta galutinė įsipareigojimo dėl papildomų lėšų skyrimo data turėtų būti tokia, kokia numatyta Sprendime 2005/446/EB,

         PRIĖMĖ ŠĮ SPRENDIMĄ:
   1 straipsnis
   Sprendimo 2003/583/EB 4 straipsnio trečias sakinys pakeičiamas taip:

      „Remiantis Sprendimu 2005/446/EB galutinė įsipareigojimo dėl lėšų, pervestų į šią sąskaitą, skyrimo data yra 2007 m. gruodžio 31 d. Užbaigus visas operacijas, finansuojamas iš paskirtų sumų, banko sąskaita bus uždaryta, o visos likusios lėšos bus grąžintos valstybėms narėms. Sąskaita bus uždaryta ne vėliau kaip 2011 m. gruodžio 31 d.“

   2 straipsnis
   Šis sprendimas įsigalioja jo priėmimo dieną.

      Priimta Briuselyje, 2006 m. lapkričio 7 d.

            Tarybos vardu

            Pirmininkas

         E. HEINÄLUOMA

      (1)  OL L 317, 2000 12 15, p. 3. Susitarimas su pakeitimais, padarytais 2005 m. birželio 25 d. Liuksemburge pasirašytu susitarimu (OL L 287, 2005 10 28, p. 4).

      (2)  OL L 317, 2000 12 15, p. 355.

      (3)  OL L 198, 2003 8 6, p. 9.

      (4)  OL L 156, 2005 6 18, p. 19.


title: 2011 m. kovo 31 d. Tarybos sprendimas 2011/318/BUSP dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose, pasirašymo ir sudarymo#Jungtinių Amerikos Valstijų ir Europos Sąjungos bendrasis susitarimas dėl Jungtinių Amerikos Valstijų dalyvavimo Europos Sąjungos krizių valdymo operacijose

text:
31.5.2011

               LT

               Europos Sąjungos oficialusis leidinys

               L 143/1

         TARYBOS SPRENDIMAS 2011/318/BUSP
   2011 m. kovo 31 d.
   dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose, pasirašymo ir sudarymo
   EUROPOS SĄJUNGOS TARYBA
   atsižvelgdama į Europos Sąjungos sutartį, ypač į jos 37 straipsnį, ir į Sutartį dėl Europos Sąjungos veikimo, ypač į jos 218 straipsnio 5 ir 6 dalis,
   atsižvelgdama į Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) pasiūlymą,
   kadangi:

               (1)

               Trečiųjų valstybių dalyvavimo Sąjungos krizių valdymo operacijose sąlygos turėtų būti nustatytos susitarimu, kuriuo nustatomos tokio galimo būsimo bendradarbiavimo bendrosios sąlygos, o ne apibrėžiamos kiekvienai operacijai atskirai.

               (2)

               2010 m. balandžio 26 d. Tarybai priėmus sprendimą, kuriuo leista pradėti derybas, vyriausiasis įgaliotinis derybose susitarė dėl Jungtinių Amerikos Valstijų ir Europos Sąjungos bendrojo susitarimo dėl Jungtinių Amerikos Valstijų dalyvavimo Europos Sąjungos krizių valdymo operacijose (toliau – Susitarimas).

               (3)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Jungtinių Amerikos Valstijų ir Europos Sąjungos bendrasis susitarimas dėl Jungtinių Amerikos Valstijų dalyvavimo Europos Sąjungos krizių valdymo operacijose (toliau – Susitarimas).
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis įpareigotų Sąjungą.
   3 straipsnis
   Susitarimas laikinai taikomas nuo jo pasirašymo dienos iki tol, kol bus užbaigtos jo sudarymui būtinos procedūros (1).
   4 straipsnis
   Tarybos pirmininkas Sąjungos vardu pateikia Susitarimo 10 straipsnio 1 dalyje nurodytą pranešimą.
   5 straipsnis
   Šis sprendimas įsigalioja jo priėmimo dieną.

      Priimta Briuselyje 2011 m. kovo 31 d.

            Tarybos vardu

            Pirmininkas

         VÖLNER P.

      (1)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.

      VERTIMAS
      Jungtinių Amerikos Valstijų ir Europos Sąjungos
      BENDRASIS SUSITARIMAS
      dėl Jungtinių Amerikos Valstijų dalyvavimo Europos Sąjungos krizių valdymo operacijose
      JUNGTINĖS AMERIKOS VALSTIJOS (JUNGTINĖS VALSTIJOS)
      ir
      EUROPOS SĄJUNGA (ES ARBA EUROPOS SĄJUNGA),
      kartu toliau – Šalys,
      Kadangi:
      Europos Sąjunga gali nuspręsti imtis veiksmų krizių valdymo srityje.
      Per pastaruosius du dešimtmečius išryškėjo vis aktyvesnės Vyriausybių ir daugiašalių organizacijų pastangos imtis priemonių konfliktų skaičiui visame pasaulyje mažinti.
      Tiek Jungtinės Valstijos, tiek ES turi bendrą norą, pasidalydamos krizių valdymo operacijose tenkančia našta, skatinti taikų susitaikymą ir sudaryti palankesnes sąlygas atkūrimui bei stabilizavimui ir yra įsitikinusios, kad tokiose ES operacijose dalyvaujant Jungtinių Valstijų ekspertams tos operacijos gali būti itin sėkmingos.
      Jungtinės Valstijos ir ES pageidauja Jungtinių Valstijų dalyvavimo ES krizių valdymo operacijose bendrąsias sąlygas nustatyti susitarimu, kuriuo būtų nustatyti tokio galimo būsimo dalyvavimo bendrosios sąlygos, užuot atskirai apibrėžiant kiekvienos operacijos sąlygas,
      SUSITARĖ:
      1 straipsnis
      Sprendimai dėl dalyvavimo
      1.   Europos Sąjungai priėmus sprendimą pakviesti Jungtines Valstijas dalyvauti ES krizių valdymo operacijoje ir Jungtinėms Valstijoms nusprendus dalyvauti, Jungtinės Valstijos pateikia Europos Sąjungai informaciją apie siūlomą savo įnašą į tą operaciją. Jungtinių Valstijų sprendimas dalyvauti ES krizių valdymo operacijoje reiškia Jungtinių Valstijų sutikimą laikytis Tarybos sprendimo, kuriuo ES nusprendė vykdyti atitinkamą operaciją (toliau – Tarybos sprendimas), sąlygų.
      2.   Europos Sąjunga ir Jungtinės Valstijos veda konsultacijas dėl siūlomo Jungtinių Valstijų įnašo, įskaitant dėl galimo įnašo į operacijos veiklos biudžetą, ir, jei dėl dalyvavimo jos susitaria, toks dalyvavimas vykdomas vadovaujantis šio Susitarimo nuostatomis ir kitais susijusiais Šalių tarpusavyje sudarytais įgyvendinimo susitarimais.
      3.   Jungtinių Valstijų įnašas į ES krizių valdymo operacijas nedaro poveikio Europos Sąjungos sprendimų priėmimo autonomiškumui ir iš anksto nenulemia kiekvienu atveju atskirai priimamų Jungtinių Valstijų sprendimų dalyvauti ES krizių valdymo operacijoje.
      4.   Europos Sąjunga Jungtinėms Valstijoms iš anksto praneša apie visus sprendimus pakeisti 1 dalyje nurodytą Tarybos sprendimą arba patvirtinti ar pakeisti kitas susijusias įgyvendinimo priemones.
      5.   Jungtinės Valstijos savo iniciatyva ar ES prašymu, Šalims pasikonsultavus, bet kuriuo metu gali visiškai ar iš dalies atšaukti savo dalyvavimą ES krizių valdymo operacijoje.
      2 straipsnis
      Taikymo sritis
      1.   Nebent Šalys raštu susitaria kitaip, Susitarimas taikomas tik ES krizių valdymo operacijoms, kuriose Jungtinės Valstijos dalyvauja po šio Susitarimo pasirašymo datos, ir juo nedaromas poveikis jokiems galiojantiems susitarimams, kuriais reglamentuojamas Jungtinių Valstijų dalyvavimas ES krizių valdymo operacijoje.
      2.   Šiuo Susitarimu reglamentuojamas tik Jungtinių Valstijų civilinio personalo, padalinių ir turto (toliau – JAV kontingento) suteikimas ES krizių valdymo operacijoms.
      3 straipsnis
      Personalo ir padalinių statusas
      1.   Į ES krizių valdymo operaciją paskirto JAV kontingento statusą, visų pirma to kontingento privilegijas ir imunitetus, reglamentuoja ES ir valstybės, kurioje vykdoma operacija, tarpusavio susitarimas dėl misijos statuso (toliau – susitarimas dėl statuso), su sąlyga, kad: a) Jungtinėms Valstijoms bus sudaryta galimybė prieš priimant sprendimą dėl dalyvavimo operacijoje išnagrinėti susitarimą dėl statuso; ir b) jei tuo metu, kai reikia išnagrinėti susitarimą dėl statuso, toks susitarimas nėra sudarytas, prieš dislokuojant JAV kontingentą Šalys tarpusavyje konsultuojasi ir susitaria dėl atitinkamo alternatyvaus susitarimo dėl JAV kontingento statuso, nedarant poveikio ES bendrai atsakomybei už susitarimų sudarymą su priimančia šalimi dėl ES personalo ir padalinių.
      2.   JAV kontingento, tarnaujančio štabuose ar vadovaujančiuose padaliniuose, įsikūrusiuose ne toje (tose) valstybėje (-ėse), kurioje (-iose) vykdoma operacija, statusą reglamentuoja, atitinkamai, štabų ir vadovaujančių padalinių arba tos (tų) valstybės (-ių) ir Jungtinių Valstijų susitarimai.
      3.   Jungtinės Valstijos valstybėje, kurioje dislokuota operacija, turi teisę, tokiu mastu, kokiu leidžiama pagal Jungtinių Valstijų įstatymus ir kitus teisės aktus, į jurisdikciją jų paskirto personalo atžvilgiu.
      4.   Jungtinės Valstijos yra atsakingos už reagavimą, vadovaujantis JAV įstatymais, į pretenzijas, susijusias su jų dalyvavimu ES krizių valdymo operacijoje, pateikiamas jų personalo ar susijusias su juo. Šia nuostata nėra atsisakoma suverenaus Jungtinių Valstijų neliečiamumo. Jokia šio Susitarimo nuostata nesiekiama sukurti kurio nors teismo jurisdikcijos tais atvejais, kai tokios jurisdikcijos dar nėra, kokios tas teismas dar neturėtų, arba numatyti neatšaukiamą teisę tokiame teisme pareikšti ieškinį Jungtinėms Valstijoms.
      5.   Šalys susitaria atsisakyti bet kokių pretenzijų (kurios nėra pretenzijos dėl sutartinių įsipareigojimų vykdymo) viena kitai dėl vienos iš Šalių turimam ar naudojamam turtui padarytos žalos, jo praradimo ar sunaikinimo arba dėl vienos iš Šalių personalo sužalojimo ar mirties, kurie buvo sukelti Šalims vykdant savo oficialias pareigas, susijusias su veikla pagal šį Susitarimą, išskyrus didelio neatsargumo ar tyčinio nusižengimo atvejus.
      6.   Jungtinės Valstijos įsipareigoja pateikti deklaraciją dėl pretenzijų bet kuriai ES valstybei narei, dalyvaujančiai ES krizių valdymo operacijoje, kurioje dalyvauja Jungtinės Valstijos, atsisakymo abipusiais pagrindais, ir tai padaryti pasirašant šį Susitarimą.
      7.   ES įsipareigoja užtikrinti, kad ES valstybės narės pateiktų deklaraciją dėl pretenzijų atsisakymo Jungtinėms Valstijoms ateityje dalyvaujant ES krizių valdymo operacijoje, ir tai padaryti pasirašant šį Susitarimą.
      4 straipsnis
      Įslaptinta informacija
      Veiklai ES krizių valdymo operacijose taikomas 2007 m. balandžio 30 d. Vašingtone sudarytas Jungtinių Amerikos Valstijų Vyriausybės ir Europos Sąjungos susitarimas dėl įslaptintos informacijos saugumo.
      5 straipsnis
      Dalyvavimas operacijoje
      1.   Jungtinės Valstijos specifinių instrukcijų pagalba stengiasi užtikrinti, kad personalas, kurį jos suteikia prisidėdamos prie ES krizių valdymo operacijų (toliau – paskirtas personalas), savo užduotis vykdytų laikydamasis 1 straipsnyje nurodyto Tarybos sprendimo, operacijos plano ir susijusių įgyvendinimo priemonių ir visapusiškai juos remdamas.
      2.   Jungtinės Valstijos laiku konsultuojasi su ES dėl visų pagal šį Susitarimą teikiamo savo įnašo į ES krizių valdymo operaciją pasikeitimų.
      3.   Paskirtas personalas gauna atitinkamus sveikatos pažymėjimus, ir jiems suteikiamos tokių pažymėjimų kopijos, kurios turi būti pateiktos atitinkamų ES institucijų prašymu.
      6 straipsnis
      Pavaldumo tvarka
      1.   Dislokavimo laikotarpiu ES operacijos vadas ar misijos vadovas turi įgaliojimus vykdyti priežiūrą ir vadovauti paskirto personalo bei padalinių veiklai.
      2.   Paskirtas personalas ir padaliniai yra bendrai pavaldūs Jungtinėms Valstijoms.
      3.   Jungtinės Valstijos specifinių instrukcijų pagalba stengiasi užtikrinti, kad paskirtas personalas savo pareigas vykdytų ir elgtųsi visapusiškai laikydamasis operacijos tikslų ir vadovaudamasis ES operacijos vado ar misijos vadovo nurodymais ir gairėmis.
      4.   Jungtinės Valstijos turi tas pačias teises ir pareigas vykdant kasdienę ES krizių valdymo operacijų veiklą kaip ir operacijoje dalyvaujančios Europos Sąjungos valstybės narės.
      5.   ES operacijos vadas ar misijos vadovas yra atsakingas už bendrą paskirto personalo drausmės kontrolę. Jungtinės Valstijos, prireikus, imasi bet kokių drausminių priemonių.
      6.   Jungtinės Valstijos skiria nacionalinio kontingento koordinatorių (NKK), kuris atstovauja atitinkamoje ES krizių valdymo operacijoje dalyvaujančiam jų nacionaliniam kontingentui. NKK nacionaliniais klausimais atsiskaito misijos vadovui ir yra atsakingas už kasdienę kontingento drausmę.
      7.   Sprendimą užbaigti operaciją priima Europos Sąjunga, pasikonsultavusi su Jungtinėmis Valstijomis, jei tokio sprendimo svarstymo metu Jungtinės Valstijos vis dar prisideda prie ES krizių valdymo operacijos.
      7 straipsnis
      Finansiniai aspektai
      1.   Jungtinės Valstijos prisiima išlaidas, susijusias su savo dalyvavimu ES krizių valdymo operacijose, nebent jos padengiamos bendro finansavimo lėšomis, kaip nustatyta misijos operacijos vykdymo biudžete.
      2.   Europos Sąjunga atleidžia Jungtines Valstijas nuo finansinių įnašų į ES krizių valdymo operacijos vykdymo biudžetą, jeigu Europos Sąjunga nusprendžia, kad Jungtinės Valstijos svariai prie jos prisideda. Apie ES sprendimą dėl finansinių įnašų į vykdymo biudžetą Jungtinėms Valstijoms pranešama 1 straipsnio 2 dalyje nurodytų konsultacijų metu.
      3.   ES krizių valdymo operacijose Jungtinės Valstijos pagal šį Susitarimą dalyvauja tik jei turima skirtų lėšų.
      8 straipsnis
      Susitarimai šiam Susitarimui įgyvendinti
      Atitinkamos Jungtinių Valstijų ir Europos Sąjungos valdžios institucijos pasirašo reikalingus techninius, finansinius ir administracinius susitarimus šiam Susitarimui įgyvendinti.
      9 straipsnis
      Ginčų sprendimas
      Ginčus dėl šio Susitarimo aiškinimo ar taikymo Šalys sprendžia diplomatinėmis priemonėmis.
      10 straipsnis
      Įsigaliojimas ir nutraukimas
      1.   Šis Susitarimas įsigalioja kito mėnesio po to, kai Šalys praneša viena kitai apie tam tikslui būtinų vidaus procedūrų užbaigimą, pirmą dieną.
      2.   Šis Susitarimas laikinai taikomas nuo jo pasirašymo dienos.
      3.   Šalys reguliariai peržiūri šį Susitarimą.
      4.   Šis Susitarimas gali būti iš dalies keičiamas Šalių rašytiniu tarpusavio susitarimu.
      5.   Bet kuri iš Šalių gali nutraukti šį Susitarimą prieš šešis mėnesius raštu pateikdama pranešimą kitai Šaliai.

         Priimta Vašingtone dviem egzemplioriais anglų kalba, du tūkstančiai vienuoliktų metų gegužės septynioliktą dieną.

               Europos Sąjungos vardu

            C. ASHTON

               Jungtinių Amerikos Valstijų vardu

            H. CLINTON

         DEKLARACIJŲ TEKSTAS

            ES valstybių narių tekstas:
         „Taikydamos ES Tarybos sprendimą dėl ES krizių valdymo operacijos, kurioje dalyvauja Jungtinės Valstijos, ES valstybės narės, kiek įmanoma pagal jų vidaus teisines sistemas, ketina kiek galima atsisakyti pretenzijų Jungtinėms Valstijoms dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti Jungtinių Valstijų personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

                     —

                     atsirado naudojant bet kurį Jungtinėms Valstijoms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio Jungtinių Valstijų ES krizių valdymo operacijos personalo didelio neatsargumo ar tyčinio nusižengimo atvejus.“

            Jungtinių Valstijų tekstas:
         „Dalyvaudamos ES krizių valdymo operacijose, Jungtinės Valstijos, kiek įmanoma pagal jų vidaus teisinę sistemą, ketina kiek galima atsisakyti pretenzijų bet kuriai kitai ES krizių valdymo operacijoje dalyvaujančiai valstybei dėl jų personalo sužalojimo, mirties arba joms priklausančiam ir ES krizių valdymo operacijų metu naudojamam turtui padarytos žalos ar jo praradimo, jeigu toks sužalojimas, mirtis, žala arba praradimas:

                     —

                     buvo sukelti personalo jam vykdant su ES krizių valdymo operacija susijusias savo pareigas, išskyrus didelio neatsargumo ar tyčinio nusižengimo atvejus; ar

                     —

                     atsirado naudojant bet kurį ES krizių valdymo operacijoje dalyvaujančioms valstybėms priklausantį turtą, jeigu tas turtas buvo naudotas vykdant operaciją, išskyrus šį turtą naudojusio ES krizių valdymo operacijos personalo didelio neatsargumo ar tyčinio nusižengimo atvejus.“


title: 2012/596/ES: 2012 m. gegužės 10 d. Europos Parlamento sprendimas dėl Europos policijos biuro 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos policijos biuro 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/276

         EUROPOS PARLAMENTO SPRENDIMAS
   2012 m. gegužės 10 d.
   dėl Europos policijos biuro 2010 finansinių metų biudžeto įvykdymo patvirtinimo
   (2012/596/ES)
   EUROPOS PARLAMENTAS,

               —

               atsižvelgdamas į Europos policijos biuro 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos policijos biuro 2010 finansinių metų metinių finansinių ataskaitų su Biuro atsakymais (1),

               —

               atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (3), ypač į jo 43 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7-0111/2012),

               1.

               patvirtina Europos policijos biuro direktoriui, kad Biuro 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos policijos biuro direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 179.

      (2)  OL L 248, 2002 9 16, p. 1.

      (3)  OL L 121, 2009 5 15, p. 37.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos policijos biuro 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos policijos biuro 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos policijos biuro 2010 finansinių metų metinių finansinių ataskaitų su Biuro atsakymais (1),

                  —

                  atsižvelgdamas į 2012 m. vasario 21 d. Tarybos rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2009 m. balandžio 6 d. Tarybos sprendimą 2009/371/TVR dėl Europos policijos biuro (Europolo) įsteigimo (3), ypač į jo 43 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7-0111/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės ataskaitos yra patikimos ir ataskaitose atspindimos operacijos yra teisėtos ir tvarkingos;

                  B.

                  kadangi bendras Agentūros 2010 m. biudžetas buvo 92 800 000 EUR ir kadangi Sąjungos įnašas į Biuro 2010 m. biudžetą buvo 79 724 150 EUR (5);

         Biudžetas ir finansų valdymas

                  1.

                  apgailestauja dėl didelio perkeliamų asignavimų kiekio ir dėl mažo sukauptų išlaidų kiekio; atkreipia dėmesį į Agentūros atsakymą, kad didelis perkeliamų asignavimų kiekis susidarė dėl jos persikėlimo į naują būstinę; palankiai vertina papildomas priemones, kurių ėmėsi Agentūra, ir įsipareigojimą 2012 m. kiekvieną mėnesį stebėti biudžeto vykdymą ypač daug dėmesio skiriant perkėlimams;

                  2.

                  atsižvelgdamas į metinę veiklos ataskaitą (MVA), nurodo, kad pradinis Biuro 2010 m. biudžetas buvo 80 100 000 EUR; pažymi, kad biudžetas buvo padidintas beveik 12 700 000 EUR, kuriuos sudarė asignavimai, perkelti iš 2009 m. į 2010 m. ir įtraukti į 2010 m. biudžetą, Komisijos dotacijos ir tam tikros papildomos pajamos; atkreipia dėmesį į Biuro pastabas, kad pradinis biudžetas buvo keičiamas siekiant sudaryti palankesnes sąlygas Biurui tapti Agentūra;

                  3.

                  atsižvelgdamas į MVA, pažymi, kad bendri Biuro vykdymo rodikliai 2010 metų pabaigoje siekė 98,3 % (įsipareigojimai) ir 73,6 % (mokėjimai);

                  4.

                  palankiai vertina tai, kad, paraginus biudžeto įvykdymą tvirtinančiai institucijai, 2010 finansinių metų galutinės metinės ataskaitos buvo paskelbtos Biuro tinklalapyje 2012 m. vasario 17 d.; vis dėlto pabrėžia, kad 2010 finansinių metų galutinės metinės ataskaitos turėjo būti nedelsiant paskelbtos jas priėmus 2011 m. rugsėjo 13 d.; taigi ragina Biurą taip ir daryti ateityje, siekiant skatinti jo skaidrumą;

         Perkelti asignavimai

                  5.

                  ragina Biurą nedelsiant imtis veiksmų siekiant sumažinti didelį perkeliamų asignavimų skaičių; pažymi, jog Audito Rūmai nurodė, kad buvo perkelta 22 600 000 EUR, t. y. 25 % 2010 m. biudžeto; reiškia nusivylimą, kad II antraštinės dalies „Administracinės išlaidos“ perkėlimų lygis sudarė 49 %, III antraštinės dalies „Veiklos išlaidos“ – 59 %;

                  6.

                  pažymi, kad perkėlimų suma (22 600 000 EUR) išskirstoma taip:

                              —

                              11 300 000 EUR – išlaidoms, susijusioms su nauja Europolo centrine būstine,

                              —

                              1 800 000 EUR susiję su 26 skyriumi (Tarybos sprendimo dėl Europolo 58 straipsnio 4 dalis: įsipareigojimai, susiję su ankstesne Europolo teisine struktūra),

                              —

                              9 500 000 EUR – kitoms išlaidoms;

                  7.

                  mano, kad šis aukštas asignavimų perkėlimo lygis, palyginti su žemu sukauptų išlaidų lygiu (2 900 000 EUR), yra per didelis ir prieštarauja biudžeto metinio periodiškumo principui;

                  8.

                  vis dėlto pabrėžia, kad didelė perkėlimų suma susidarė dėl išskirtinės aplinkybės – Biuro persikėlimo į naują centrinę būstinę 2011 m., turint omenyje, kad pastato atidavimas naudoti 2010 m. buvo atidėtas;

         Žmogiškieji ištekliai

                  9.

                  atsižvelgdamas į Biuro MVA, pažymi, kad laisvų darbo vietų skaičius metų pabaigoje siekė 4,5 %, palyginti su numatytais 2,5 %;

                  10.

                  ragina Biurą priimti EB pareigūnų tarnybos nuostatų įgyvendinimo taisykles (ir susijusias vidaus priemones) ir parengti mokymo ir įgūdžių plėtojimo sistemą;

         Veikla

                  11.

                  palankiai vertina tai, kad Biuro metinė darbo programa (MDP) suderinta su jo 2010–2014 m. strategija ir kad į šią programą įtraukti pagrindiniai veiklos rodikliai, kritinė rizika ir kiekvienam metų tikslui pasiekti skiriami ištekliai;

                  12.

                  vis dėlto ragina Biurą atsižvelgiant į finansinio pagrindų reglamento įgyvendinimo nuostatas į savo MDP kaip finansavimo sprendimą įtraukti informaciją apie planuojamą veiklą, susijusią su viešaisiais pirkimais;

                  13.

                  taip pat ragina Biurą detalizuoti organizacinį savo užduočių aprašą pateikiant glaustą tarnybų ir skyrių vaidmenų ir tikslų apibūdinimą;

                  14.

                  atsižvelgdamas į Biuro MVA, pažymi, kad informacinė platforma SIENA 2.0, jungianti teisėsaugos institucijas, buvo sėkmingai įdiegta 2010 m. spalio 22 d. ir kad iki 2010 m. pabaigos 21 valstybė narė buvo prisijungusi prie platformos SIENA 2.0, o 8 valstybių narių nacionalinės turto susigrąžinimo tarnybos taip pat buvo susietos su šia platforma;

                  15.

                  atsižvelgdamas į Biuro MVA, taip pat pažymi, kad remiantis 2010 m. MDP įvertinimu iki 2010 m. gruodžio 31 d. buvo padaryta labai didelė pažanga įgyvendinant 14 metinės darbo programos tikslų (t. y. 82 %) ir didelė pažanga buvo pasiekta įgyvendinant likusius 3 tikslus (18 %);

                  16.

                  be to, pabrėžia, kad Biuro valdančioji taryba 2010 m. patvirtino Biuro 2010–2014 m. strategiją ir strategijos įgyvendinimo planą;

                  17.

                  rekomenduoja, kad Biuras, siekdamas užtikrinti skaidrumą, pateiktų valdančiosios tarybos narių sąrašą, į kurį derėtų įtraukti šių asmenų pavardes ir vardus, interesų deklaracijas ir gyvenimo aprašymus, kuriuose nurodytas tų narių darbas ir išsilavinimas; su pasitenkinimu pažymi, kad Biuro viešųjų pirkimų veikla ir rangovų, su kuriais sudarytos sutartys dėl 2010 m., sąrašas viešai paskelbti Biuro tinklalapyje;

         Vidaus auditas

                  18.

                  nurodo, kad Vidaus audito tarnyba (VAT) atliko patikrinimą, kaip laikomasi vidaus kontrolės standartų, kad galėtų įvertinti šių standartų įgyvendinimo būklę, visų pirma užduočių ir vertybių, žmogiškųjų išteklių, planavimo ir rizikos valdymo proceso, veiklos ir kontrolės, informavimo ir finansavimo ataskaitų bei vertinimo ir audito srityse;

                  19.

                  pabrėžia, kad VAT pateikė penkiais labai svarbias rekomendacijas, susijusias su:

                              —

                              pareigų atskyrimu,

                              —

                                 ex-post kontrole,

                              —

                              išimtimis vykdant procesus,

                              —

                              veiklos tęstinumo planais,

                              —

                              veiksmų tęstinumu;

                        ragina Biurą įgyvendinti visas šias VAT rekomendacijas ir informuoti biudžeto įvykdymą tvirtinančią instituciją apie tai, kokių veiksmų buvo imtasi;

                  20.

                  atsižvelgdamas į Europos policijos koledžo ir Europos policijos biuro veiklos papildomumą, taip pat į galimą sąveiką, ragina Komisiją iki 2013 m. kovo mėn. parengti išsamų galimo šių dviejų agentūrų sujungimo poveikio vertinimą, nurodant išlaidas ir privalumus;

                  21.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos jo 2012 m. gegužės 10 d. (6) rezoliucijoje dėl agentūrų veiklos, finansų valdymo ir kontrolės.

         (1)  OL C 366, 2011 12 15, p. 179.

         (2)  OL L 248, 2002 9 16, p. 1.

         (3)  OL L 121, 2009 5 15, p. 37.

         (4)  OL L 357, 2002 12 31, p. 72.

         (5)  OL L 64, 2010 3 12, p. 1046.

         (6)  Priimti tekstai, P7_TA(2012)0164 (žr. šio Oficialiojo leidinio p. 388).